 Aịzaya 64  A sị nnọọ na ị dọwara eluigwe, a sị na ị gbadatara, a sị na ugwu niile mara jijiji nihi gị,dị ka mgbe ọkụ na-ere irighiri nkụ, ọkụ ahụ emeekwa ka mmiri na-agbọ, iji mee ka ndị iro gị mara aha gị, ka mba niile wee maa jijiji nihi gị!Mgbe i mere ihe ndị dị egwu anyị na-atụghị anya ha, ị gbadatara. Ugwu niile mara jijiji nihi gị.Malite noge dị anya gara aga, ọ dịghị onye nụrụ, ọ dịghị onye gere ntị, ọ dịghịkwa anya hụworo Chineke ọzọ ma e wezụga gị, gị onye na-emere onye na-atụ anya gị ihe.Ị bịakwutewo onye na-enwe aṅụrị, nke na-emekwa ezi omume, ndị na-echeta gị site niso ụzọ gị.Anyị wee yie onye na-adịghị ọcha, anyị niile, ezi omume anyị niile yikwara uwe e yi mgbe a na-ahụ nsọ; anyị ga-akpọnwụ dị ka mkpá akwụkwọ, anyị niile, njehie anyị ga-ebufukwa anyị dị ka ifufe.Ọ dịghị onye na-akpọku aha gị, ọ dịghị onye obi ya na-akpali ijide gị aka; nihi na i wepụwo ihu gị nebe anyị nọ, i mekwara ka ike nke njehie anyị gbazee anyị.Jehova, ị bụ Nna anyị. Anyị bụ ụrọ, ọ bụ gị kpụrụ anyị; anyị niile bụkwa ọrụ aka gị.Jehova, ewebigala iwe ókè, echetala njehie anyị ruo mgbe ebighị ebi. Biko, leenụ: anyị niile bụ ndị gị.Obodo nsọ gị niile aghọọla ala ịkpa. Zayọn aghọọla naanị ala ịkpa, Jeruselem aghọọkwa ebe tọgbọrọ nefu.Ụlọ nsọ anyị nke mara mma, bụ ebe nna nna anyị hà nọ too gị, aghọọla ihe a gbara ọkụ; a lawo ihe niile anyị na-achọsi ike niyi.Jehova, ị ga-ejide onwe gị mgbe ihe ndị a na-eme? Ị ga-agba nkịtị kwe ka e mekpaa anyị ahụ gabiga ókè? 